open-index/open-wikipedia-markdown huggingface dataset:
פרדריק ארתור ורנר

**פרדריק ארתור ורנר** (באנגלית: **Frederick Arthur Verner**: 26 בפברואר 1836 – 16 במאי 1928) היה צייר קנדי, שנודע בציוריו של העמים הראשונים במערב קנדה ובציוריו של התאו.

## ביוגרפיה וקריירה
ורנר נולד בקנדה עילית בהמונדסוויל, ששינתה את שמה לשרידן בשנת 1857 והיא חלק ממיסיסוגה, אונטריו. כילד, הוא היה מוקסם בהשראת ציוריו של פול קיין וניסה לשכנע את הצייר הממוסד הזה לקחת אותו כתלמיד, אך הוא לא הצליח.

בשנת 1856 נסע ללונדון, שם למד בבית הספר הת'רלי לאמנות לאמנות ובמוזיאון הבריטי בין השנים 1856–1858. לאחר מכן הצטרף לצבא הבריטי והתגייס לגדוד השלישי במערב יורקשייר, שם הועלה לדרגת סגן. בשנת 1860 הצטרף ללגיון הבריטי בפיקודו של גריבלדי כדי להילחם למען שחרור ואיחוד איטליה. בשנת 1861 הוא הצטרף מחדש לגדוד השלישי של מערב יורקשייר. הוא חזר לטורונטו בשנת 1862, שם פתח עסק צילום וצייר דיוקנאות בשמן מתצלומים. חלקם היו של אינדיאנים, וזו הייתה תחילת הקריירה שלו.

עבודתו של ורנר, כמו של קיין, מתמקדת בסצנות מהמערב הקנדי וגם מתבססת לפעמים על רישומי שדה, אם כי ורנר לא נסע כמו פול קיין. רבים מציוריו מבוססים על רישומים וצבעי מים שנעשו כאשר ליווה את סגן מושל מניטובה, אלכסנדר מוריס, לחתימת חוזה באגם היער בשנת 1873. הוא השתמש ביצירות אלה (כעת בגלריה הלאומית של קנדה) כבסיס לציורים, וצייר אינדיאנים בתמונות ביתיות או כדמויות בתוך נופיו.

הוא גם בחן בקפידה את התאו החל משנת 1875 והשתמש ברישומים אלה (הגלריה הלאומית של קנדה) כבסיס לתמונות, אם כי מעולם אולי לא ראה חיה כזאת בטבע.

בשנת 1880 עבר ורנר לצמיתות ללונדון אך המשיך לבקר בקנדה באופן ספורדי, והוא הציג את ציוריו בתערוכות בטורונטו, מונטריאול, ניו יורק, פילדלפיה, סנט לואיס, לונדון, אנגליה ובמקומות אחרים. הוא הציג את עבודתו עם אגודת האמנים באונטריו משנת 1873 כמעט כל שנה.

בשנת 1893 הוא התקבל כחבר באקדמיה המלכותית הקנדית, אך הציג עם החברה מאז הקמתה בשנת 1880 ועד סמוך למותו. בשנת 1901 הוא זכה במדליית זהב בתערוכה הפאן-אמריקאית בבאפלו. הוא נבחר לחבר הקנדי הראשון בחברה הקולוניאלית הבריטית המלכותית לאמנים בשנת 1905 וקיבל את התעודה בשנת 1910. הוא הציג גם באקדמיה המלכותית בלונדון בין השנים 1881 עד 1900.

את עבודותיו של ורנר ניתן למצוא באוספים ציבוריים רבים, כולל מוזיאון האמנות האמריקאי סמיתסוניאן, וושינגטון; המוזיאון הלאומי לאמנות בטבע, ג'קסון, ויומינג; הגלריה הלאומית של קנדה, אוטווה; הגלריה לאמנות של אונטריו, טורונטו; מוזיאון מונטריאול לאמנויות יפות, ועוד.

בשנת 1882 הוא התחתן עם מרי צ'ילקוט באנגליה.

פרדריק ארתור ורנר נפטר בלונדון, אנגליה בשנת 1928.

## גלריה

File:Frederick Arthur Verner - Indian Encampment (1891).jpg|מאהל אינדיאני

File:Frederick A. Verner - Ojibwa Camp, Northern Shore of Lake Huron (1873).jpg|לחוף אגם נורטון

File:Buffalo in Combat - Frederick Verner.jpg|מאבק של שוורי בופלו

File:Sunrise over a Lake (1913) - Frederick Verner.jpg|זריחה באגם

## קישורים חיצוניים

## הערות שוליים

קטגוריה:ציירים קנדים
קטגוריה:ציירים בריטים
קטגוריה:ילידי 1836
קטגוריה:קנדים שנפטרו ב-1928
סמסון סיאסיה

**סמסון סיאסיה** (באנגלית: **Samson Siasia**; נולד ב-14 באוגוסט 1967) הוא כדורגלן עבר ניגרי, ששיחק בעמדת החלוץ.

## קריירת מועדונים
סיאסיה, התחיל את הקריירה שלו בקבוצות כדורגל מקומיות בניגריה.

בקיץ , סיאסיה חתם בלוקרן מליגת העל הבלגית. בלוקרן, סיאסיה שיחק 6 עונות.

בקיץ , סיאסיה חתם בנאנט מליגת העל הצרפתית, עמה זכה באליפות בעונת .

בקיץ , סיאסיה חתם בטירסנסה מליגת העל הפורטוגלית. בסיום העונה, טירסנסה ירדה לליגה השנייה וסיאסיה עזב את המועדון.

בקיץ , סיאסיה חתם באל-הילאל מליגת העל הסעודית וכעבור שנה חתם בפרת' גלורי מליגת העל האוסטרלית.

בקיץ , סיאסיה חתם בצפרירים חולון מהליגה הראשונה. ב-22 באוגוסט 1998, סיאסיה ערך את הופעת הבכורה שלו בקבוצה בניצחון 0–3 נגד מכבי הרצליה, בו גם הבקיע את שער הבכורה שלו בקבוצה. סיאסיה, הבקיע 12 שערים בליגה, שלא הספיקו לחולון לשרוד בליגה. בסיום העונה פרש מכדורגל.

## קריירה בינלאומית
ב-12 בינואר 1992, סיאסיה ערך את הופעת הבכורה שלו בנבחרת ניגריה, בניצחון 1–2 נגד , בו גם כבש את שער הבכורה שלו בנבחרת, במסגרת שלב הבתים של גביע אפריקה לאומות 1992.

סיאסיה השתתף עם הנבחרת גם בגביע אפריקה לאומות 1994, מונדיאל 1994, בו הבקיע שער נגד נבחרת ארגנטינה, וגביע פהד 1995.

## קריירת אימון
בשנת , סיאסיה מונה למאמן נבחרת הנוער של ניגריה והוביל אותה בדרך לגמר גביע העולם בכדורגל עד גיל 20 באותה שנה.

בינואר , סיאסיה מונה למאמן הנבחרת הצעירה ובין הייתר אימן אותה בשתי האולימפיאדות שנערכו בשנים 2008 ו-2016.

ב-17 במרץ 2009, חזר לאמן את נבחרת הנוער. ב-4 בנובמבר 2010, סיאסיה מונה למאמן הנבחרת הבוגרת, אך פוטר ממנה ב-28 באוקטובר 2011, עקב הכישלון של הנבחרת להעפיל לגביע אפריקה לאומות 2012.

בפברואר , מונה למאמנה של דורגספור מליגת העל המזרח בנגלית.

ב-26 בפברואר 2016 מונה בשנית למאמן הנבחרת.

ב-16 באוגוסט 2019, סיאסיה הושעה מאימון לזמן בלתי מוגבל, לאחר שהורשע בניסיון להטיות משחקים.

## תארים
; נבחרת ניגריה
*גביע אפריקה לאומות: 1994

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:לאגוס: כדורגלנים
קטגוריה:כדורגלני לוקרן
קטגוריה:כדורגלני נאנט
קטגוריה:כדורגלני אל-הילאל
קטגוריה:כדורגלני פרת' גלורי
קטגוריה:כדורגלני צפרירים חולון
קטגוריה:כדורגלני נבחרת ניגריה
קטגוריה:כדורגלנים זרים בישראל
קטגוריה:מאמני כדורגל ניגרים
קטגוריה:כדורגלנים באולימפיאדת סיאול (1988)
קטגוריה:כדורגלני גביע אפריקה לאומות 1992
קטגוריה:כדורגלני גביע אפריקה לאומות 1994
קטגוריה:כדורגלני מונדיאל 1994
קטגוריה:כדורגלני גביע פהד 1995
קטגוריה:ספורטאים ניגרים בבלגיה
קטגוריה:ספורטאים ניגרים בצרפת
קטגוריה:ספורטאים ניגרים בפורטוגל
קטגוריה:ספורטאים ניגרים באוסטריה
קטגוריה:ספורטאים ניגרים בערב הסעודית
קטגוריה:ספורטאים זרים באוסטרליה
קטגוריה:ספורטאים ניגרים בישראל
קטגוריה:ניגרים שנולדו ב-1967
קדוש (סרט)

**קדוש** הוא סרט קולנוע ישראלי משנת 1999 שביים עמוס גיתאי. הסרט מתרחש במאה שערים ועוסק בחברה החרדית. קדוש היה הסרט הישראלי הראשון לאחר 25 שנים שהשתתף בתחרות הרשמית בפסטיבל קאן, והביא לגיתאי את ההכרה כבמאי בינלאומי.

## עלילה
רבקה נשואה למאיר אך לאחר עשור לנישואיהם אין להם ילדים, עקב כך רב הקהילה שלהם מאלץ אותה לעזוב אותו. מלכה, אחותה של רבקה, עומדת להינשא ליוסף אותו הכירה באמצעות שידוך אך היא מאוהבת ביעקב, זמר רוק דתי לשעבר אשר חזר בשאלה ואף שירת בצבא.

## קישורים חיצוניים

## הערות שוליים

קטגוריה:סרטי דרמה ישראליים
קטגוריה:ירושלים בקולנוע
קטגוריה:סרטי 1999
קטגוריה:סרטים בעברית
קטגוריה:סרטים צרפתיים
קטגוריה:סרטים ישראליים משנת 1999
קטגוריה:סרטי עמוס גיתאי
אסטרמה פולמינאה

**אסטרמה פולמינאה** (באנגלית: **Estrema Fulminea**) היא מכונית-על חשמלית במרכב קופה, שתיוצר בייצור מוגבל (61 יחידות) על ידי אוטומובילי אסטרמה משנת 2023. היא הוצגה במוזיאון המכוניות של טורינו במאי 2021.

## מפרט טכני
הפולמינאה כוללת ארבעה מנועים חשמליים המספקים כ-2040 כוחות סוס. יש לה קבל-על המסוגל לאגור מטען גדול של אנרגיה חשמלית, להיטען מחדש במהירות הרבה פעמים וגם לפרוק את המטען הזה במהירות. סוללת הרכב היא סוללה מוצקה בקיבולת 100 קילוואט שעה המספקת טווח נסיעה חשמלי של 520 קילומטרים. היא מאיצה מ-0 ל-100 בתוך 1.9 שניות ומ-0 ל-320 בתוך 9.9 שניות, לעומת הבוגאטי שירון, המאיצה מ-0 ל-320 בתוך 14 שניות. החברה אינה מספקת כרגע את מהירותה של הפולמינאה.

## ראו גם
* פינינפארינה בטיסטה
* רימאק נברה

## קישורים חיצוניים

## הערות שוליים

קטגוריה:מכוניות על
קטגוריה:מכוניות קופה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2021
פולמינאה
קטגוריה:מכוניות חשמליות
חברים: האיחוד

**חברים: האיחוד** (באנגלית: **Friends: The Reunion**), הידוע גם בשם **הפרק שבו הם שוב נפגשים** (באנגלית: **The One Where They Get Back Together**), הוא ספיישל איחוד של סדרת הסיטקום האמריקאית "חברים". הפרק הופק על ידי מפיקי הסדרה המקוריים, קווין ס. ברייט, מרתה קאופמן ודייוויד קריין, צוות השחקנים הראשיים של הסדרה ועל ידי בן וינסטון, שהיה אמון על בימוי הפרק.

ספיישל האיחוד עלה לשידור בשירות הזרמת המדיה "HBO Max" ב-27 במאי 2021.

## משתתפי הספיישל
* ג'ניפר אניסטון
* קורטני קוקס
* ליסה קודרו
* מאט לה-בלאנק
* מת'יו פרי
* דייוויד שווימר
### אורחים

## הפקה
250px|ממוזער|שמאל|הסמליל הרשמי
### פיתוח
ב-12 בנובמבר 2019, נמסר על ידי "הוליווד ריפורטר" כי חטיבת הטלוויזיה של האחים וורנר שוקדת על הפקת ספיישל איחוד של הסיטקום האמריקאי "חברים" עבור שירות הזרמת המדיה החדש שלה, "HBO Max" שיכלול את כל צוות השחקנים והמפיקים המקוריים שחוזרים. ב-21 בפברואר 2020, הודגש על ידי וורנר מדיה כי הספיישל לא יהיה חלק מעלילת הסדרה המתוסרטת, ובמקום זאת במהלכו כל השחקנים והיוצרים המקוריים שיחזרו ישתפו את חוויותיהם מצילומי הסדרה.

פרק הספיישל הופק על ידי יוצרי התוכנית המקוריים, קווין ס. ברייט, מרתה קאופמן ודייוויד קריין, על ידי צוות השחקנים הראשי של הסדרה, ג'ניפר אניסטון, קורטני קוקס, ליסה קודרו, מאט לה-בלאנק, מת'יו פרי ודייוויד שווימר ועל ידי בן וינסטון, שאף אמון על בימוי הפרק. בנוסף, בהפקת הפרק מעורבת אף המחלקה לטלוויזיה לא-מתוסרטת ואלטרנטיבית של חטיבת הטלוויזיה של האחים וורנר.

### צילומים
צילומי פרק ספיישל האיחוד התקיימו בלוס אנג'לס, קליפורניה באולפן 24, המכונה גם "אולפן ה'חברים'" באולפני האחים וורנר, ברבנק, שם הסדרה צולמה מאז צילומי העונה השנייה. צילומי הפרק החלו באפריל 2021, לאחר שנדחו פעמיים. בפעם הראשונה במרץ 2020, לאחר שהתעתדו במקור להתחיל ב-23 במרץ 2020, ובפעם השנייה באוגוסט 2020. בשתי הפעמים, צילומי הפרק נדחו בעקבות התפרצות מגפת הקורונה בארצות הברית.

הפרק צולם בפני קהל לייב שכלל ברובו ניצבים וצופים שחוסנו נגד מגפת הקורונה.

## שידור
הספיישל התעתד תחילה לעלות לשידור עם השקתו של שירות "HBO Max" ב-27 במאי 2020, יחד עם כל 236 פרקי הסדרה המקורית שעלו לשירות כתוכן בלעדי. ב-13 במאי 2021, הופץ קדימון ראשון שהודיע על תאריך השידור: 27 במאי 2021.

## קישורים חיצוניים

## הערות שוליים

קטגוריה:חברים
קטגוריה:HBO Max: תוכן מקורי
קטגוריה:ספיישלים טלוויזיוניים אמריקאים
קטגוריה:פרקי טלוויזיה
Love Injected

**Love Injected** (בעברית: **אהבה מוזרקת**) הוא שיר של הזמרת והיוצרת הלטבית אמינטה סואדוגו.

השיר ייצג את לטביה באירוויזיון 2015 על ידי סואדוגו. סואדוגו סיימה בגמר במקום השישי מתוך 27 מדינות כשלזכותה 186 נקודות, הישגה הטוב ביותר של לטביה מאז 2005 והמיקום הרביעי הטוב ביותר שלה אי פעם. בחצי הגמר היא סיימה במקום השני מתוך שבע עשרה, אחרי מי שניצחה בסופו של דבר, שוודיה.

## קישורים חיצוניים

קטגוריה:שירי אירוויזיון 2015
קטגוריה:שירי לטביה באירוויזיון
קטגוריה:שירי אהבה
אנטואן קומבוארה

**אנטואן קומבוארה** (בצרפתית: **Antoine Kombouaré**; נולד ב-16 בנובמבר 1963) הוא כדורגלן עבר צרפתי, ששיחק בעמדת הבלם. 

## קריירה
קומבוארה נולד בנומאה, בירת קלדוניה החדשה. הוא התחיל את לשחק כדורגל בקבוצת הנוער המקומית, פלום נומאה. בשנת , קומבוארה חתם בנאנט. בשנת , קומבוארה חתם בפריז סן-ז'רמן. תקופתו של קומבוארה, ידועה בעיקר בשל השערים המכריעים עליהם היה חתום. לדוגמה: ב-18 במרץ 1993, קומבוארה הבקיע את בדקה ה-96 את השער הרביעי של פריז בניצחון 1-4 נגד ריאל מדריד, שהעניק לקבוצתו את הכרטיס לחצי גמר גביע אופ"א וכן כבש את שער השוויון סיבוב קודם לכן, שהעניק לפריז עלייה לרבע הגמר בזכות שערי חוץ, על חשבונה של אנדרלכט.

בשנת , קומבוארה חתם בסיון מליגת העל השווייצרית וכעבור שנה חתם באברדין תמורת 300 אלף פאונד. בקיץ , חזר לקדנציה שנייה בפריז וכעבור עונה פרש מכדורגל.

## קריירה כמאמן
עם פרישתו, קומבוארה מונה למאמן קבוצת המילואים של פריז סן-ז'רמן. בשנת , מונה למאמנה של שטרסבורג, בה אימן עד אוקטובר .

ביולי , קומבוארה מונה למאמנה של ואלנסיין, ששיחקה אז בליגה השנייה. בסיום עונתו הראשונה במועדון, העפילה הקבוצה לליגה הראשונה בצרפת, ממנה נעדרה מאז שנת .

במאי , קומבוארה חזר לפריז סן-ז'רמן כמאמן הקבוצה הבוגרת, בה חתם לשלוש שנים. עונתו הראשונה במועדון, הייתה מתחת לציפיות ועל אף הרכש המאסיבי שעשתה הקבוצה היא סיימה במרכז הטבלה, אך היא זכתה בגביע הצרפתי. ב-29 בדצמבר 2011, קומבוארה פוטר מתפקידו כמאמן פריז, על אף שהקבוצה הייתה אז במקום הראשון.

ב-27 ביוני 2012, קומבוארה מונה למאמנה של אל-הילאל מליגת העל הסעודית. ב-31 בינואר 2013, סיים את תפקידו בקבוצה.

ב-18 ביוני 2013, מונה למאמנה של לאנס, עמה רשם בסיום העונה, עליית ליגה נוספת לליגה הראשונה. בלאנס, אימן שלוש עונות.

ב-30 במאי 2016, קומבוארה חתם בגנגאן, בה אימון עד ה-6 בנובמבר 2018.

ב-10 בינואר 2019, מונה למאמנה של דיז'ון, בה אימן עד לסיום העונה.

ב-14 באוקטובר 2019, קומבוארה מונה למאמנה של טולוז. בטולוז, קומבוארה רשם את המאזן השלילי ביותר שלו כמאמן ראשי, כאשר הפסיד ב-11 מתוך 13 המשחקים בהם אימן את המועדון. יומיים לאחר ההפסד בגביע לסנט פריווה מהליגה הרביעית, פוטר מתפקידו.

ב-11 בפברואר 2021, חתם בנאנט בה אימן עונה וחצי. ב-17 במרץ 2024 חזר לקדנציה שנייה במועדון.

## תארים
### שחקן
; פריז סן-ז'רמן
*ליגת העל הצרפתית: 
*קופה דה פראנס: , 
*גביע הליגה הצרפתית: 

; פ.צ. סיון
*הגביע השווייצרי: 

### מאמן
; ואלנסיין
*הליגה הצרפתית השנייה: 

; אישיים
*מאמן השנה בליגה הצרפתית השנייה: 

## קישורים חיצוניים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלנים ניו קלדונים
קטגוריה:בלמי כדורגל ניו קלדונים
קטגוריה:כדורגלני נאנט
קטגוריה:כדורגלני ספורטינג טולון
קטגוריה:כדורגלני פריז סן-ז'רמן
קטגוריה:כדורגלני פ.צ. סיון
קטגוריה:כדורגלני אברדין
קטגוריה:כדורגלני ראסינג פריז
קטגוריה:מאמני כדורגל צרפתים
קטגוריה:מאמני פריז סן-ז'רמן
קטגוריה:מאמני אל-הילאל
קטגוריה:מאמני דיז'ון
קטגוריה:מאמני טולוז
קטגוריה:מאמני נאנט
קטגוריה:צרפתים שנולדו ב-1963
דז'ה קליין

**דז'ה קליין** (**Klein Dezső**; ג'נג'ש, 11 בפברואר 1874 –?) היה רב ותאולוג הונגרי. הוא היה אחיו הצעיר של הרב יוז'ף קליין מסובוטיצה.

## ביוגרפיה
דז'ה קליין נולד כבנם של ליפוט קליין ושל ברתה רוזנברג. בין השנים 1883 – 1889 היה תלמיד בית המדרש לרבנים בבודפשט. בשנת 1897 קיבל תואר דוקטור למדעי הרוח בבודפשט ובשנת 1899 קיבל סמיכה לרבנות. הוא עבד בשיקלוש במשך עשר שנים, בשנת 1909 נבחר לרב על ידי קהילת ניטרה. משנת 1926 היה הרב הראשי של פרשוב.

## עבודותיו
* הנביאים עובדיה ונחום תרגום לערבית (בודפשט, 1897).
* הוא היה עמית וכותב של ההיסטוריה האוניברסלית של היהודים יצירה גדולה וחשובה ביותר.
* כעורך: הוצאת תרגום לערבית של ספרי הנביאים יואל ועמוס מאת מחבר אנונימי: מבוסס על קודקס הנטינגטון 206 (בודאפשט: בית הדפוס אתנאום) באתר Biblia Arabica

## לקריאה נוספת
* לקסיקון יהודי הונגרי. 1929.http://mek-oszk.uz.ua/04000/04093/html/szocikk/12636.htm
* יוז'ף סיניאי: חייהם ויצירותיהם של סופרים הונגרים  
* ההיסטוריה האוניברסלית של היהודים בשישה כרכים

## ראו גם

* דז'ה קליין באתר Arcanum

## הערות שוליים

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:ג'נג'ש: אישים
קטגוריה:הונגרים שנולדו ב-1874
קטגוריה:נפטרים במאה ה-20
השירים הנמכרים ביותר בכל הזמנים בצרפת

[ממוזער|276x276px|[טינו רוסי, שמחזיק בשיר הנמכר ביותר בכל הזמנים בצרפת.]]
להלן **100 השירים הנמכרים ביותר בכל הזמנים בצרפת**. הרשימה מבוססת על נתונים שפורסמו מטעם איגוד תעשיית ההקלטות הצרפתי (SNEP) בלבד. רשימה זו פורסמה בפומבי בשידור ארצי בפריים טיים ב-*M6* ב-6 בפברואר 2004. מאז, פורסם מטעם האיגוד כי שירים כמו "Un Monde parfait" זכאים להיכלל ברשימה גם כן.

## הישגים
השיר הנמכר ביותר בכל הזמנים בצרפת הוא "Petit Papa Noël" של טינו רוסי. השיר הנמכר ביותר של אישה הוא "You're the One That I Want" של ג'ון טרבולטה ואוליביה ניוטון-ג'ון, הלקוח מתוך הסרט "גריז". השיר "Belle" של פטריק פיורי, גארו ודניאל לבואה הוא השיר החדש ביותר בחמישייה הפותחת של הרשימה. השיר "Whenever, Wherever" של הזמרת-יוצרת הקולומביאנית שאקירה, נחשב לאחד מהשירים הבודדים בהיסטוריה של המדינה שהצליח לקבל את תואר היהלום ולהימכר בלמעלה ממיליון עותקים בסך הכול. השיר "Flashdance... What a Feeling" של איירין קארה מתוך הסרט "פלאשדאנס" (1983) נחשב לאחד משירי הנושא הנמכרים ביותר בכל הזמנים במדינה, כאשר מכירותיו עומדות על למעלה מ-1.3 מיליון עותקים.

"Candle in the Wind 1997" / "Something About the Way You Look Tonight" של אלטון ג'ון הפך לשיר הנמכר ביותר במדינה בשנת 1997, תוך ש-"Cambodia" של קים ויילד נחשב לאחד מהשירים הזרים הנמכרים ביותר בכל הזמנים במדינה. מעבר לכך, נחשב "" של וילג' פיפל לאחד מהשירים הנמכרים ביותר של להקה במדינה.

## 100 השירים הנמכרים ביותר בכל הזמנים בצרפת

## הערות שוליים

קטגוריה:מוזיקה צרפתית
מאיר פרץ

**מאיר פרץ** (נולד ב-18 בנובמבר 1983) הוא כדורגלן עבר ישראלי, ששיחק בעמדת המגן השמאלי.

## קריירה
פרץ התחיל את הקריירה שלו במחלקת הנוער של מ.ס. אשדוד. בעונת 2003/2004 הושאל להפועל רמת השרון מהליגה הארצית. פרץ, היה שותף לעלייה של המועדון לליגה הלאומית בסיום העונה.

ב-2 באוקטובר 2004, פרץ ערך את הופעת הבכורה שלו במ.ס. אשדוד, בניצחון 0-4 נגד בני יהודה. ב-11 באוגוסט 2005, פרץ ערך את הופעת הבכורה שלו בזירה האירופית בתיקו 2-2 נגד דומז'אלה במסגרת מוקדמות גביע אופ"א.

בקיץ , פרץ חתם בהפועל תל אביב. ב-28 באוגוסט 2006, פרץ ערך את הופעת הבכורה שלו בקבוצה בתיקו 1-1 נגד בני יהודה. ב-7 באוקטובר 2007, פרץ הושאל לעירוני קריית שמונה. בקריית שמונה, פרץ רשם רק שותף רק במשחק אחד בתיקו 2-2 נגד מכבי תל אביב. בסיום העונה, פרץ חזר להפועל.

בינואר , פרץ חזר למ.ס. אשדוד.

ב-19 בנובמבר 2010, פרץ חתם בהפועל כפר סבא מהליגה הלאומית.

ב-21 בספטמבר 2011, פרץ חתם במכבי יבנה מליגה א' דרום, עמה היה שותף לעלייה לליגה הלאומית.

בנובמבר , פרץ חתם בבית"ר יבנה עד לסיום העונה. בסיום העונה פרש מכדורגל.

## תארים
; הפועל רמת השרון
*ליגה ארצית: 2003/2004

; מכבי יבנה
*ליגה א': עונת 2011/2012

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני מועדון ספורט אשדוד
קטגוריה:כדורגלני הפועל רמת השרון
קטגוריה:כדורגלני הפועל תל אביב
קטגוריה:כדורגלני עירוני קריית שמונה
קטגוריה:כדורגלני הפועל כפר סבא
קטגוריה:כדורגלני מכבי יבנה
קטגוריה:אשדוד: כדורגלנים
קטגוריה:ישראלים שנולדו ב-1983
Something Better

**Something Better** (בעברית: **משהו טוב יותר**) הוא שיר של להקת הרוק הפינית Softengine. השיר יצא לאור ב-21 במרץ 2014, ונבחר לייצג את פינלנד באירוויזיון 2014 בדנמרק.

בתחרות האירוויזיון השיר סיים בחצי הגמר במקום השלישי והעפיל לגמר. בגמר, השיר סיים במקום ה-11 מתוך 26 כשלזכותו 72 נקודות.

## קישורים חיצוניים

קטגוריה:שירי 2014
קטגוריה:סינגלי בכורה מ-2014
קטגוריה:שירי אירוויזיון 2014
קטגוריה:שירי פינלנד באירוויזיון
קטגוריה:פינלנד באירוויזיון
אנטונין בראון

**אנטונין בראון** (בצ'כית: **Antonín Braun**; 1709, אוסטריה – 1742, פראג) היה פסל צ'כי ממוצא טירולי של תקופת הבארוק. בן אחיו של מתיאס בראון אשר ירש והמשיך את בית המלאכה שהקים דודו.

כשמתיאס דודו חלה הוא העביר את בית המלאכה וכל העבודות בשלבי הכנה האצורות בו לאנטונין דבר המקשה את ההבחנה ביניהם.

פסלו מלאגרוס ואטאלנטה מזכיר את עבודתו של ואצלב ניז'ינסקי אחר הצהריים של פאון שחוברה כעבור למעלה ממאה שנים, ייתכן שמקורות ההשראה שלהם היו זהים.
## גלריה

Statues in Malostranská metro station.jpg|מלאגרוס ואטאלנטה מאת אנטונין בראון בתחנת המטרו מלוסטרנסקה בפראג
Antonín Braun - Karel VI.jpg|קרל השישי, קיסר האימפריה הרומית הקדושה במוזיאון הלאומי בפראג.
Bacchus-Valdštejnská jízdárna-Prague-2.jpg|בקכוס ליד תחנת המטרו מלוסטרנסקה בפראג
Statue of Venus in front of the Wallenstein Riding School in Prague.jpg|פסל ונוס ליד תחנת המטרו מלוסטרנסקה בפראג
Socha Demétér před Valdštejnskou jízdárnou v Praze.jpg|דמטר - אלגוריה של נדיבות ליד תחנת המטרו מלוסטרנסקה בפראג
Sculpture of Mercury and Venus by sculptor Antonín Braun.jpg|מרקוריוס וונוס בתחנת המטרו מלוסטרנסקה בפראג


## קישורים חיצוניים

קטגוריה:פסלים צ'כים
קטגוריה:ילידי 1709
קטגוריה:נפטרים ב-1742
אדה נוימן

**אדה נוימן** (בהונגרית: **Neumann Ede**; אובודה, 20 באוקטובר 1859 – נג'קניז'ה, 12 בדצמבר 1918) היה רב הונגרי, מתרגם, היסטוריון, אביו של ארנה נאמני.

## ביוגרפיה
אדה נוימן הוא בנם של יוז'ף נוימן, סוחר כלי בישול, ושל ארז'בט רנסבורג. בין 1877 לבין 1882 היה תלמיד של בית המדרש לרבנים בבודפשט, בשנת 1882 קיבל תואר דוקטור למדעי הרוח וכעבור שנה סמיכה לרבנות. מאז ועד מותו היה הרב הראשי בעיר נג'קניז'ה. הוא היה נשיא התאחדות הרבנים הלאומית בהונגריה והעורך של "ישראל ההונגרי". נוימן פרסם כמה ספרים וספרי לימוד עצמאיים. הוא היה אחד מהכותבים של "ההיסטוריה האוניברסלית של היהודים".

אשתו הייתה אמה קייזרלינג (1863–1926), בתם של הרב מאיר קייזרלינג ושל ברתה פיליפסון, אותה נשא בבודפשט ב-1 ביולי 1884.

## עבודותיו העיקריות
* המקור וההתפתחות של אגדת-יוסף המוסלמית (בודפשט, 1881)
* דרשות ונאומים (נג'קניז'ה, 1886)
* היסטוריה של הדת היהודית 1–2 (בודפשט 1894–1897)
* דקדוק עברי קצר (1895)
* קייזרלינג (1908)
* נביאי התקופה האשורית והיסטוריה של היהודים (1908)

## לקריאה נוספת
* התוניו בבסיס הנתונים של המוזיאון הספרותי פטפי
* פאל גויאש: חייהם ויצירותיהם של סופרים הונגרים.1944-1939
* לקסיקון יהודי הונגרי. 1929. אדה נוימן
* http://zalai.dfmk.hu/zalaiak?p=650
## קישורים חיצוניים
* 
* 

## הערות שוליים

קטגוריה:רבנים הונגרים
קטגוריה:היסטוריונים יהודים הונגרים
קטגוריה:מתרגמים יהודים הונגרים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:נג'קניז'ה: אישים
קטגוריה:אובודה: אישים
קטגוריה:הונגרים שנולדו ב-1859
קטגוריה:נפטרים ב-1918
Mojot svet

**Mojot Svet** (במקדונית: **Мојот свет**; באנגלית: **העולם שלי**) הוא סינגל אותו ביצעה קרולינה גוצ'בה באירוויזיון 2007 כשייצגה את מקדוניה הצפונית.

השיר הולחן על ידי גריגור קופרוב ונכתב על ידי אוגדן נדלקובסקי. קרולינה, בעלת ניסיון אירוויזיון קודם, לאחר שביצעה את השיר Od nas zavisi עבור מדינתה באירוויזיון 2002. קרולינה היא הראשונה שייצגה את מדינתה פעמיים.

השיר הוא בלדה דרמטית, ועוסק בכוחה של המוזיקה, ומכריז כי "אין לה דתות או גבולות. בתחרות ביצעה גוצ'בה את השיר כששני רקדניות בלט רוקדות מאחוריה.

השיר בוצע לראשונה בגמר הקדם הלאומי של מקדוניה לאירוויזיון 2007 ב-24 בפברואר 2007. השיר זכה עם 144 נקודות. מכיוון שמקדוניה לא סיימה את התחרות הקודמת בעשירייה הראשונה, השיר בוצע קודם לכן בחצי הגמר. בסיום ההצבעה היא קיבלה 97 נקודות, וסך הכל סיימה במקום ה-9 והעפילה לגמר.

בגמר, השיר זכה ב-73 נקודות, כשהיא מסיימת במקום ה-14 מתוך 24 משתתפות. השיר קיבל את מרב הנקודות למדינה עד אז, 73 נקודות, אך לא את המקום הטוב ביותר.

קטגוריה:שירי אירוויזיון 2007
קטגוריה:מקדוניה הצפונית באירוויזיון
פרסי נבחרי השנה של פרוגי

**פרס נבחרי השנה של [[פרוגי]]** הוא פרס המוענק על ידי אתר הנוער הישראלי פרוגי, מאז שנת 2015, ונערך בסיומה של כל שנה לועזית. הפרסים ניתנים על עשייה בתחום תעשיית הבידור וגולשי האתר הם אלו הבוחרים בזוכים בפרסים מבין המועמדים שהאתר מגיש לתחרות. הפרסים ניתנים בטקס שמוקלט באינטרנט.

הפרס הוא פסלון עם הסמל של פרוגי, צפרדע.

## טקסים
### 2015
שנת 2015 היא השנה בה הוענק הפרס לראשונה.

### 2016
ההצבעה לטקס נפתחה ב-12 בדצמבר 2016. הטקס עלה לאוויר ב-1 בינואר 2017.

### 2017
ההצבעה לטקס נפתחה ב-8 בנובמבר 2017. הטקס עלה לאוויר ב-31 בדצמבר 2017.

### 2018
ההצבעה לטקס נפתחה ב-15 בנובמבר 2018. הטקס עלה לאוויר ב-31 בדצמבר 2018.

### 2019
ההצבעה לפרס נפתחה ב-5 בנובמבר 2019. הטקס עלה לאוויר ב-31 בדצמבר 2019.

### 2020
ההצבעה לפרס נפתחה ב-4 בנובמבר 2020. הטקס עלה לאוויר ב-31 בדצמבר 2020.

### 2021
ההצבעה לפרס נפתחה ב-18 בנובמבר 2021. הטקס בהנחיית משה אבוטבול ומור סרוסי עלה לאוויר ב-30 בדצמבר של אותה השנה.

### 2022
ההצבעה לפרס נפתחה ב-10 בנובמבר 2022. הטקס בהנחיית משה אבוטבול ולילך מרקוביץ' עלה ב-27 בדצמבר באותה שנה.

### 2023
הטקס בוטל בשל מלחמת חרבות ברזל ובנוסף גם ההצבעות לא התקיימו, אלה הם נבחרי השנה על פי דעות עורכי האתר.

### 2024
בדומה לשנת 2023, מי שבחרו את הזוכים היו עורכי האתר. התוצאות עלו ב-2 באוקטובר באותה שנה.

## שיאני זכיות
שיאנית הזכיות בפרס היא נועה קירל, שמחזיקה, נכון ל-2024, ב-11 פרסים.

## הערות שוליים

פרוגי
פרוגי
פרוגי
האסון בבית הכנסת בגבעת זאב

**האסון בבית הכנסת ב[[גבעת זאב]]** היה אירוע רב-נפגעים בישראל, שהתרחש בכניסת חג השבועות, ה' בסיוון ה'תשפ"א, 16 במאי 2021, ובו, עקב קריסת טריבונה בבית כנסת של חסידות קרלין סטולין בגבעת זאב, נהרגו שלושה אנשים, וכ-220 נפצעו.

## היערכות לאירוע
בערב חג השבועות נערך מעמד קביעת מזוזות בבית הכנסת הגדול של חסידות קרלין סטולין בגבעת זאב, שטרם הושלמה בנייתו. לקראת המעמד נבנו בבית הכנסת 8 קומות של טריבונות (בגובה של כ-40 ס"מ כל אחת), מעליהם הורכבו בצורה רעועה 8 קומות נוספות.

כחלק מלקחי אסון הר מירון מונו, בהוראת האדמו"ר, כשבועיים לפני החג, שני אחראי בטיחות לאירוע.

כבר בשלב ההכנות לאירוע התריעו רבים, כולל ראש מועצת גבעת זאב יוסי אברהמי, והממונה על הבטיחות במועצה המקומית, על כך שהאירוע לא עומד בתקנות הבטיחות. לטענת המתלוננים, המשטרה ענתה כי היא מסירה אחריות מהאירוע. המשטרה והכבאות לא אישרו למועצה את פתיחת בית הכנסת בשבועות. מנגד, בכירים במועצה המקומית גבעת זאב טענו כי האירוע לא היה יכול להתרחש ללא אישור של ראש המועצה וההתראה הביטחותית נכתבה למראית עין בלבד. לאחר האירוע נודע כי בניין בית הכנסת קיבל אישור ייעודי לבניין מגורים, ולא למבנה ציבורי.

## האסון

סמוך לכניסת החג החל האירוע בהשתתפות כאלפיים איש, כאלף מהם עמדו על הטריבונות, והטריבונה העליונה קרסה. כתוצאה מהקריסה נהרגו מאיר גלויברמן בן 13 ומרדכי בנימין רובינשטיין בן 23 ונפצעו 219 מתפללים, בהם 15 פצועים במצב קשה. האסון תועד במצלמת וידאו בשידור ישיר לחסידים ברחבי העולם. כשישה שבועות לאחר האירוע נפטר מפצעיו אחד מהפצועים, אליהו קרפל, בן 39.

### הטיפול בפצועים
[ממוזער|264x264 פיקסלים|אמבולנסים של [מגן דוד אדום בזירת האסון]]
מיד לאחר האסון הוכרז אירוע רב נפגעים, ולשם סיוע, פינוי וטיפול בפצועים, למקום הוזעקו לוחמי חטיבת החילוץ של פיקוד העורף, כוחות יחידת החילוץ וההצלה הארצית, כוחות רפואה מפיקוד המרכז, שני מסוקי מד"א ושני מסוקי חיל האוויר עם לוחמי יחידת 669 וחיל הרפואה. הפצועים פונו לבתי החולים שערי צדק, הדסה הר הצופים, הדסה עין כרם, שיבא ושמיר.

## חקירת האירוע
### החקירה
לאחר האסון, יו"ר המועצה המקומית גבעת זאב יוסי אברהמי אמר כי המועצה התריעה בפני המשטרה בנוגע לסכנת האסון, אך לא נעשה דבר בנדון. יועץ הבטיחות שאישר לקיים את האירוע אמר שכאשר סקר את המקום ביום שישי הטריבונות היו תקינות, אך ביום ראשון הגביהו את הטריבונות ללא אישורו באופן לא תקין. מנגד, במשטרה טענו כי על המועצה המקומית היה למנוע את קיום האירוע.

בחסידות קרלין סטולין טענו כי מדובר בכשל נקודתי חמור בבניית הטריבונה, וכי אין כל קשר בין קריסת הטריבונה למתחם הבניה עצמו.

ראש מערך הכבאות רב-טפסר דדי שמחי הדגיש כי למבנה לא היה אישור, וקרא לחקור את האירוע.

חקירת היבטים פליליים של האסון הוטלה על יחידת ההונאה של מחוז תל אביב של המשטרה, ובלילה שבין 19 ל־20 במאי עצרה המשטרה את המהנדס שאישר את הטריבונות ואת אחד העסקנים הבכירים בחסידות בחשד להמתה בקלות דעת. בהמשך אותו היום דחה בית משפט השלום את הבקשה למעצרם באומרו שחלקם של השניים באירוע שולי, אם בכלל, והם נשלחו למעצר בית.

### ביקורת

דו"ח של פיקוד העורף מתח ביקורת על תפקוד המשטרה באסון. המשטרה דחתה את הטענות.

## קישורים חיצוניים

## הערות שוליים

קטגוריה:2021 בישראל
חג השבועות בגבעת זאב
קטגוריה:אסונות מעשה ידי אדם בישראל
קטגוריה:גבעת זאב
קטגוריה:חסידות קרלין
קטגוריה:ישראל: אסונות קריסת מבנה
קטגוריה:שבועות
עונת 1957/1958 בליגת העל ההולנדית

**עונת 1957/1958** הייתה העונה השנייה של ליגת העל ההולנדית, שהיא הליגה ההולנדית הבכירה. בסיום עונה זאת זכתה DOS אוטרכט באליפות הליגה ומועדון ספורט אנסחדה בתואר סגנית האלופה. BVV וGVAV ירדו לליגת המשנה.
## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו דן האג ובלו וויט אמסטרדם שעלו מליגת המשנה לראשונה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 נשרו לליגת המשנה ההולנדית.

בעונה זו הראשונה DOS אוטרכט והשנייה מועדון ספורט אנסחדה סיימו עם אותן מספר נקודות, בעקבות כך התקיים משחק גמר בו ניצחה DOS אוטרכט וזכתה באליפות. כמו כן GVAV ו-אלינקוויק סיימו בשיוון במקום ה-17 וגם הן קיימו ביניהן משחק כאשר המפסידה GVAV ירדה לליגת המשנה.

## טבלת הליגה

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-1958
קטגוריה:תחרויות כדורגל ב-1957
קטגוריה:1958 בהולנד
שיטת הבונוס להשגת רוב קואליציוני

**שיטת הבונוס להשגת רוב קואליציוני** היא שיטה להרכבת בית מחוקקים המשמשת בחלק ממדינות אירופה. על פי שיטה זו מוענק בונוס בדמות מושבים נוספים בגוף הנבחר למפלגה הגדולה ביותר בו או למפלגות שהצטרפו להרכבת רוב קואליציוני.

משתמשים בשיטה זו בסן מרינו ונעשה בה שימוש באיטליה בין השנים 2006–2013. בארגנטינה משתמשים בה בגופים הנבחרים במחוז סנטה פה, מחוז צ'ובוט ומחוז אנטרה ריוס. יוון השתמשה בשיטה לפני שביטלה אותה ב-2016, אך החוק לא נכנס לתוקף עד למערכת הבחירות השנייה שלאחר השינוי החוקתי, ולכן נעשה שימוש בשיטה בבחירות 2019 ביוון. לאחר הבחירות, בשנת 2020, בוטל החוק משנת 2016 והוחזרה השיטה עם שינויים. החוק החדש יושם לראשונה בבחירות הבזק ביוני 2023.

## היסטוריה
בניטו מוסוליני היה הפוליטיקאי הראשון שחוקק חוק למתן מושבים נוספים למפלגה הזוכה וכך הבטיח את זכייתו בבחירות באיטליה בשנת 1924. גרסה שונה של השיטה הונהגה לקראת הבחירות הכלליות בשנת 1953, לפיה כל קואליציה פרלמנטרית שתזכה ברוב מוחלט של קולות תזכה לשני שלישים מהמושבים בפרלמנט. הקואליציה בראשות הדמוקרטים הנוצרים השיגה מעט פחות מרוב זה בבחירות, והשיטה בוטלה לפני הבחירות ב-1958. שיטת הבונוס שימשה בבחירות המקומיות באיטליה בשנות החמישים והיא הונהגה שוב לקראת הבחירות המקומיות בשנת 1993 והארציות בשנת 2006*.* בבחירות באיטליה בשנת 2013 זכתה המפלגה השלטת ב-292 מושבים בבית הנבחרים. יריבתה העיקרית זכתה ב -97 מושבים עם כ-14% פחות קולות. השיטה שהייתה בשימוש באיטליה משנת 2006 ועד 2013 נדחתה לבסוף כבלתי חוקתית על ידי בית המשפט לחוקה של איטליה.

השיטה אומצה על ידי מדינות אירופיות אחרות, בפרט יוון בשנת 2004, סן מרינו וצרפת. במקרה הצרפתי השיטה יועדה לבחירות האזוריות והמוניציפליות.

## בישראל
בעקבות המשבר הפוליטי החריף שהחל ב-2019 בישראל הציעו חברי הכנסת שלמה קרעי ומוטי יוגב להנהיג את שיטת הבונוס להשגת רוב קואליציוני בישראל. זאת על ידי הקצאת 12 מושבים שיתחלקו בין המפלגות שישיגו רוב קואליציוני. קרעי הציע להוסיף למפלגות הקואליציה העתידית עוד 12 ח"כים, כך שבסך הכל יכהנו בכנסת 132 ח"כים. לדברי קרעי, תוספת הח"כים נועדה לתמרץ את המפלגות לחבור לקואליציה, ותסייע לראש הממשלה המיועד לייצב את כוחו.

## מנגנון
בעיקרון, ישנן שתי צורות שונות לשיטת הבונוס:
* **בונוס** הוספת מספר קבוע מסוים של מושבים נוספים למפלגה או לברית הזוכה. בפרלמנט היווני, שבו השיטה מכונה לעיתים *פרופורציונליות מחוזקת*, כ-50 מושבים, שישית ממושבי האספה, שמורים כמושבים נוספים למפלגה הזוכה במספר הקולות הרב ביותר. באספה האזורית בסיציליה עשירית ממושבי האספה מוענקים לקואליציה הזוכה בנוסף לאלה המוקצים באופן יחסי.
* **שיטת המספר הקבוע** מבטיחה שהמפלגה או הברית הזוכים יהיו לכל הפחות עם מספר קבוע מסוים של מושבים, בכך שהיא משלימה להם את מספר המושבים למספר הקבוע. בפרלמנט של סן מרינו, ברית הרוב (זו שהשיגה לפחות 31 מושבים) מקבלת השלמת מושבים, כך שתחזיק ב-35 מתוך 60 המושבים הכוללים. אם מלכתחילה השיגה ברית הרוב יותר מ-35 מושבים, היא שומרת עליהם ללא שינוי.

## הערות שוליים

קטגוריה:שיטות בחירות
דאקס שפרד

**דאקס שפרד** (באנגלית: **Dax Shepard**; נולד ב-2 בינואר 1975) הוא שחקן טלוויזיה וקולנוע, תסריטאי, במאי, עורך סרטים, מדבב ומנחה טלוויזיה אמריקאי.

כיכב ב"הורים במשרה מלאה" ו"בלגן בבית".

ב-2018, לאחר פיטוריו של דני מסטרסון על ידי נטפליקס מהסדרה "החווה" עקב מחאת מי טו וטענות לאונס, גויס שפרד לסדרה ושימש בתפקיד קבוע בה במשך 25 פרקים עד ביטולה ב-2020. בסדרה שיתף פעולה עם אשטון קוצ'ר, איתו עבד בעבר גם בתוכנית המתיחות של MTV בשם Punk'd.

לו אח ואחות, השחקנית קרלי האטר.

בוגר אוניברסיטת קליפורניה בלוס אנג'לס.

שפרד היה מכור לסמים ונגמל.

## חיים אישיים

בשנת 2007 החל לצאת עם השחקנית והמדבבת קריסטן בל. הם שיחקו ביחד בסרט "להתאהב ברומא" (2010). הזוג התארס ב-2010. הם החליטו לעכב את החתונה שלהם עד שמדינת קליפורניה תאפשר בשטחה נישואים של זוגות מאותו המין. רק באוקטובר 2013, לאחר שנישואין חד-מיניים אושרו במדינה, הם נישאו. בתם הבכורה נולדה ב-2013. ובתם השנייה נולדה ב-2014.

## קישורים חיצוניים

## הערות שוליים

קטגוריה:בוגרי אוניברסיטת קליפורניה בלוס אנג'לס
קטגוריה:שחקני קולנוע וטלוויזיה אמריקאים
קטגוריה:תסריטאים אמריקאים
קטגוריה:במאי קולנוע אמריקאים
קטגוריה:מדבבים אמריקאים
קטגוריה:מנחי טלוויזיה אמריקאים
קטגוריה:עורכים אמריקאים
קטגוריה:אמריקאים שנולדו ב-1975
Take Me to Your Heaven

**Take Me to Your Heaven** (בעברית: **קח אותי לגן עדן שלך**) הוא השיר אשר זכה באירוויזיון 1999. את השיר ביצעה שארלוט פרלי אשר ייצגה את שוודיה.

השיר יצא לאור כסינגל ב-21 ביוני 1999, בהפקתו של מיקאל וונדט. במצעד הסינגלים הגיע לשיאו במקום השני בשוודיה, למקום ה-5 בבלגיה, למקום 10 בנורווגיה, למקום 20 בבריטניה ולבמקום ה-23 בהולנד.

ב-24 באפריל 1999 יצא השיר בגרסה השוודית והיה במקום הראשון במצעד המקומי במשך 8 שבועות רצופים, עד 4 בספטמבר 1999.

השיר הוא שיר אופטימי על אהבה, כאשר הזמרת מבקשת ממאהבה לקחת אותה לגן עדן על ידי אהבתה. הקליפ הוסרט בחורף כששארלוט הולכת בשלג.

שארלוט ביצעה את השיר באירוויזיון 1999 שהתקיים בבנייני האומה בישראל, השיר זכה בתחרות לאחר שקיבל 163 נקודות.
## קישורים חיצוניים

קטגוריה:שירי אירוויזיון 1999
קטגוריה:שירי שוודיה באירוויזיון
קטגוריה:שירים שזכו באירוויזיון
קטגוריה:שירי מלודיפסטיבלן
קטגוריה:שירים על גן עדן
ארתור וייסקופף

**ארתור וייסקופף** (בהונגרית: **Weiszkopf Artúr**; בודפשט, 18 בינואר 1877 – רוז'אהג', 1942) היה רב, תאולוג הונגרי.

## ביוגרפיה
ארתור וייסקופף נולד בבודפשט כבנם של סוחר הכובעים ארמין וייסקופף ושל יוהאנה זיילר. בין השנים 1889–1899 הוא היה תלמיד בית המדרש לרבנים בבודפשט. הוא קיבל תואר בשנת 1898 דוקטורט במדעי הרוח ובשנת 1900 קיבל סמיכה לרבנות. הוא עבד ברוז'ניו במשך תשע שנים, ובסנטמארטון פעל במשך שנתיים ומשנת 1911 היה הרב הראשי של רוז'אהג'. הוא היה היה מהכותבים החשובים של ההיסטוריה האוניברסלית של היהודים. ב-14 בספטמבר 1902, בקצ'קמט, נשא לאישה את מרית קוהן (כהן), בתם של סוחר התבואה גאבור קוהן ולואיזה קוהן.

## ראו גם
* Emlékkönyv a Ferenc József Országos Rabbiképző Intézet ötvenéves jubileumára 1877–1927. I–II. Kiadják Blau Lajos, Hevesi Simon, Friedman Dénes. Budapest, 1927.
* עבודתו: אפוס הוראת התנ"ך בשירה ההונגרית של המאה ה-16. עבודת דוקטור במדעי הרוח. בודפשט, 1898.

## לקריאה נוספת
* לקסיקון יהודי הונגרי. 1929. עורך פטר אויווארי. גישה מקוונת 
* ארתור וייסקופף באתר Geni
* ספרו של ארתור וייסקופף

## קישורים חיצוניים
* ארתור וייסקופף באתר Arcanum

## הערות שוליים

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:בוגרי אוניברסיטת אטווש לוראנד בודפשט
קטגוריה:רבנים נאולוגים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1877
קטגוריה:הונגרים שנפטרו ב-1942
הפצת תעמולה תבוסנית

**הפצת תעמולה תבוסנית** היא פשע דמורליזציה, המוגדר ב לחוק העונשין של מדינת ישראל, בזו הלשון:  עבירה זו היא אחת מהעבירות הנכללות תחת "סימן ב: בגידה".

העבירה נוספה לחוקי מדינת ישראל בשנת 1957, במסגרת חוק לתיקון דיני העונשין (ביטחון המדינה), ה'תשי"ז-1957. החוק קבע שגם מי שעבר עבירה זו מחוץ לישראל (בחו"ל), ייתן עליה את הדין בישראל, אלא אם בשעת העבירה לא היה אזרח ישראל, תושב ישראל או חייב בנאמנות למדינת ישראל. בשנת 1967 שונה שם החוק לחוק דיני העונשין (ביטחון המדינה, יחסי חוץ וסודות רשמיים), ה'תשי"ז­-1957. בשנת 1977 שולבו הוראותיו של חוק זה בחוק העונשין.

בהנחיות פרקליט המדינה נכללת עבירה זו ברשימה של עבירות שבהן עצם ההחלטה בדבר פתיחה בחקירה פלילית טומנת בחובה רגישות מיוחדת, ולכן נדרש אישור של פרקליטות המדינה לפתיחה בחקירה כזו.

בעקבות הפצת מידע כוזב ברשתות החברתיות במהלך מלחמת חרבות ברזל, שהחלה באוקטובר 2023, פרסמה משטרת ישראל הודעה הקוראת לציבור להימנע מהפצה או משיתוף ידיעות כוזבות שכאלו, וציינה שהפצתן ליחיד או לרבים עלולה להיחשב לעבירה.

## ראו גם

* תבוסתנות (לוזריות)
* פשעי דמורליזציה
* דיסאינפורמציה
** מידע כוזב במלחמת חרבות ברזל

## הערות שוליים

קטגוריה:חוק העונשין
קטגוריה:פשעים
קטגוריה:ישראל: תעמולה
קטגוריה:עבירות הסתה
עונת 1959/1960 בליגת העל ההולנדית

**עונת 1959/1960** הייתה העונה הרביעית של ליגת העל ההולנדית, שהיא הליגה ההולנדית הבכירה. בסיום עונה זאת זכתה אייאקס באליפות הליגה, פיינורד זכתה בתואר סגנית האלופה. פ.צ סיטארד, פולנדם ובלו וויט אמסטרדם ירדו לליגת המשנה. לראשונה בעונה זו התקיים פלייאוף ירידה.
## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו פ.צ סיטארד, ו-פולנדם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 נשרו לליגת המשנה ההולנדית אליהן הצטרפה בלו וויט אמסטרדם שהפסידה בפלייאוף הירידה.

אייאקס ופיינורד סיימו עם מספר זהה של נקודות וקיימו ביניהן משחק גמר בו ניצחה אייאקס וזכתה באליפות.
## טבלת הליגה

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-1960
קטגוריה:תחרויות כדורגל ב-1959
קארו רוד

**קארו רואד** (באנגלית: **Carrow Road**) הוא אצטדיון כדורגל הממוקם בנוריץ', נורפוק, אנגליה, והוא אצטדיונה הביתי של מועדון הכדורגל נוריץ' סיטי מהפרמייר ליג. האצטדיון ממוקם לכיוון מזרח העיר, ליד תחנת רכבת נוריץ ונהר הוונסום.

## היסטוריה
קארו רואד נבנה בשנת 1935, השתנה ושודרג מספר פעמים במהלך ההיסטוריה שלו, בייחוד בעקבות שרפה שהרסה חלקים ממנו בשנת 1984.

האצטדיון מכיל 27,359. שיא התפוסה באצטדיון מאז שהפך לזמין לכל המושבים הוא 27,137, שנקבע במהלך משחק הפרמיר ליג מול ניוקאסל יונייטד ב-2 באפריל 2016.

בשנת 2004 הושקעו 700,000 ליש"ט בשיפוץ המגרש. המשטח הוחלף בתערובת של דשא מלאכותי ואמיתי.

קארו רוד מעולם לא אירח משחק של נבחרת אנגליה, אך נבחרת אנגליה עד גיל 21 שיחקה באצטדיון בחמש הזדמנויות. הראשון היה בשנת 1983 במשחק מוקדמות אליפות אירופה עד גיל 21 נגד דנמרק, בו ניצחה אנגליה 4–1. 

באצטדיון נערכו גם משחקים של נבחרת אנגליה עד גיל 19 ונבחרת הנשים האנגלית.

באצטדיון נערכו מדי פעם קונצרטי מוזיקה. סטטוס קוו ניגנו שם בקונצרט בשנת 1997. אלטון ג'ון, יחד עם לולו, הופיע באצטדיון בשנת 2005. ג'ורג' מייקל הופיע באצטדיון ב-12 ביוני 2007, ורוד סטיוארט הופיע בקונצרט באצטדיון ביוני 2011.

## קישורים חיצוניים

קטגוריה:נוריץ' סיטי
קטגוריה:אצטדיוני כדורגל באנגליה
קטגוריה:נוריץ'
פול הרינגטון

**פול הרינגטון** (; נולד ב-13 במאי 1960) הוא זמר ושחקן אירי. הרינגטון זכה באירוויזיון 1994, עם השיר "Rock 'n' roll kids", שבוצע יחד עם צ'ארלי מק'גטיגן.

## קריירה
### מוזיקה
בשנת 1991, פרסם הרינגטון את אלבום בכורתו, *What I'd Say*, שהגיע לעשירייה הפותחת במצעד האלבומים האירי. ב-13 במרץ 1994, זכו הרינגטון וצ'ארלי מק'גטיגן בקדם האירי לאירוויזיון 1994, עם השיר "Rock 'n' Roll Kids". ב-30 באפריל, השניים ביצעו אותו על בימת האירוויזיון, שנערכה בדבלין, בירת אירלנד. בתום ספירת הקולות, אירלנד הוכרה כזוכה במהדורה ה-39 של תחרות האירוויזיון. זה היה הניצחון השלישי ברציפות של אירלנד, שיא שלא נשבר בתחרות אי פעם.

בשנת 2008, הוציא לאור את האלבום השני שלו, *A Collection*, שהגיע למקום הרביעי במצעד האלבומים האירי. בשנת 2010, פרסם הרינגטון את אלבום ההופעה הראשון שלו, *Songs*, ובו מספר גרסאות כיסוי של שירים שאהב. ב-2018, הוציא לאור את אלבום ההופעה *Lights of Home*, שהוקלט על ידי טים מרטין.

### טלוויזיה ורדיו
בין השנים 2016–2020, הרינגטון הנחה תוכנית קבועה בשם "The Pat Kenny Show". במהלך קריירתו, הופיע הרינגטון במספר תוכניות רדיו וטלוויזיה, דוגמת "The Lyrics Board". בשנת 2018, הופיעה בתוכנית הטלוויזיה האירית "The Restaurant", שם שיחק דמות של שף. דמותו זכתה לשבחים ממבקרי הטלוויזיה העכשווית.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:דבלין: אישים
קטגוריה:זוכי האירוויזיון
קטגוריה:זוכי האירוויזיון: אירלנד
קטגוריה:משתתפי אירוויזיון 1994
קטגוריה:נציגי אירלנד באירוויזיון
קטגוריה:זמרים אירים
קטגוריה:שחקני קולנוע וטלוויזיה אירים
קטגוריה:מנחי טלוויזיה אירים
קטגוריה:שדרני רדיו וטלוויזיה
קטגוריה:אירים שנולדו ב-1960
Good-Bye Bad Times

"**Good-bye Bad Times**" הוא שיר של המפיק האיטלקי ג'ורג'ו מורודר והמוזיקאי הבריטי פיליפ אוקי. הוא נכתב על ידי אוקי ומורודר והוקלט לאלבום Philip Oakey & Giorgio Moroder. הוא יצא כסינגל בבריטניה ביוני 1985 לאחר הלהיט "Together in Electric Dreams" של אוקי ומורודר משנת 1984. הוא הגיע למקום ה-44 במצעד הסינגלים בבריטניה ונשאר במצעדים במשך 5 שבועות. באוסטרליה הגיע הסינגל למקום ה-26.

לוירג'ין רקורדס היו ציפיות גבוהות לסינגל אך הוא לא הצליח למכור את הכמויות שציפו להן. לאחר הסינגל "Be My Lover Now" הסתיימה השותפות הקצרה בין אוקי למורודר. אוקי חזר לעבוד עם להקתו The Human League.

בקליפ של "Good-Bye Bad Times" הייתה הפקה תקציבית גבוהה. היו ציפיות גבוהות לשיר לאחר ההצלחה הבינלאומית של "Together in Electric Dreams". הוא צולם בשחור לבן, ובוים על ידי סטיב בארון. הוא מתרחש בלונדון של המאה ה-19.

בישראל השיר שימש כמנגינת הפתיחה בתוכנית עד פופ בשנת 1985.

## מיקומי שיא

## קישורים חיצוניים

קטגוריה:שירים באנגלית
קטגוריה:שירי סינת'-פופ
ויקטור מדבדצ'וק

**ויקטור ולדימירוביץ' מדבדצ'וק** (7 באוגוסט 1954 בפוצ'ט, מחוז אבאן, חבל קרסנויארסק, רוסיה הסובייטית, ברית המועצות) הוא דמות ציבורית, עורך דין בהכשרתו, איש עסקים ופוליטיקאי אוקראיני, חבר המועצה העליונה של אוקראינה מהכינוס התשיעי, מ-29 באוגוסט 2019 עד 13 בינואר 2023.

בשנת 2021 אמד מגזין פורבס אוקראינה את הונו של מדבדצ'וק ב-620 מיליון דולר. 

## ביוגרפיה
סיים את לימודי ההסמכה בפקולטה למשפטים בקייב ב-1978. בין השנים 1978–1989 עסק בעריכת דין. בשנת 1990 נתמנה לנשיא לשכת עורכי דין באוקראינה, תפקיד אותו אייש עד 1997.

בשנת 1992 הקים את משרד עורכי הדין BIM.

### פוליטיקה
שימש כיו"ר המפלגה הסוציאל-דמוקרטית של אוקראינה (מאוחדת) בשנים 1998–2007, סגן יו"ר המפלגה בשנים 1996–1998. חבר בה מאז 1994. כהן כחבר במועצה העליונה לצדק באוקראינה בין השנים 1998–2004, ושוב בין השנים 2007–2010, ובאקדמיה הלאומית למדעי המשפט באוקראינה.

נבחר לראשונה למועצה העליונה של אוקראינה ב-1997, ושוב ב-1998 וב-2002. במהלך כהונתו שמש סגן היושב הראש הראשון של הפרלמנט האוקראיני בשנים 2000–2001, עד שהודח בעקבות עבירות אתיות ומשפטיות. היה חבר במועצה לביטחון לאומי והגנה של אוקראינה (2002-2005).

דוקטור למשפטים (1997) , פרופסור (2001) . חבר באקדמיה למדעי הסביבה באוקראינה , חבר באקדמיה למדעי הכלכלה באוקראינה (1998) , חבר באקדמיה הסלאבית הבינלאומית (1998) .

שימש כנציג אוקראינה בקבוצת "הקשר המשולש" (2014–2018, 2018-2019).

ב-2014 החילה ארצות הברית על מדבדצ'וק סנקציות כלכליות לאור טענות למעורבותו בסיפוח קרים.

ב-2016 הקים את ארגון "הבחירה של אוקראינה", עליו נטען כי נועד לקדם עמדות פרו-רוסיות באוקראינה ובשדלנות למען אינטרסים רוסיים ואף נעצר על כך, על ידי הרשויות האוקראיניות במאי 2021.

ב-2018 נבחר לראשות המפלגה "לחיים", שמאוחר יותר התמזגה לתוך מפלגת "מצע האופוזיציה - לכל החיים". מדבדצ'וק מוקם שלישי ברשימת המפלגה המאוחדת, שזכתה ל-37 מושבים בבחירות למועצה העליונה.

ב-2 בפברואר 2021 שלוש תחנות טלוויזיה, אשר נטען כי נמצאות בשליטתו, הושבתו. ב-19 בפברואר 2021 נכסיו הוקפאו וצינור נפט בבעלותו הולאם. ב-1 במאי 2021 נפתח נגדו תיק בגין בגידה וטרור כלכלי הנוגע לסיפוח קרים. ב-13 במאי 2021, בית המשפט המחוזי בקייב שלח את מדבדצ'וק למעצר בית. ב-26 בפברואר 2022 דיווחה המשטרה כי מדבדצ'וק הפר את תנאי מעצרו ונמלט. ב-12 באפריל פרסם נשיא אוקראינה ולדימיר זלנסקי תמונה של מדבדצ'וק כשהוא עצור בידי שירות הביטחון האוקראיני.

במהלך הפלישה הרוסית לאוקראינה הוחרמו רבים מנכסיו, בהם מגה יאכטה בשווי 200 מיליון דולר.

ב-21 בספטמבר 2022, במסגרת חילופי שבויי מלחמה, הוחלף מדבדצ'וק לשבויי מלחמה אוקראינים.

ב-2 בדצמבר 2022 פורסם שיאכטת העל Royal Romance של מדבדצ'וק שהוחרמה בקרואטיה ששוויה עומד על כ-200 מיליון דולר תימכר במכירה פומבית לטובת אוקראינה.

ב-10 בינואר 2023 נשיא אוקראינה ולדימיר זלנסקי שלל אזרחות אוקראינית מוויקטור מדבדצ'וק.

## גלריה

קובץ:Встреча Дмитрия Медведева с кандидатом в президенты Украины Юрием Бойко.jpg|ויקטור מדבדצ'וק ויורי בויקו בפגישה עם דמיטרי מדבדב ואלכסיי מילר, 2019
קובץ:Putin, Lukashenko, Medvedchuk (2019-07-18) 02.jpg|מדבדצ'וק עם פוטין ואלכסנדר לוקשנקו, 2019  


## קישורים חיצוניים

## הערות שוליים

קטגוריה:עורכי דין במאה ה-20
קטגוריה:פוליטיקאים אוקראינים
קטגוריה:חברי המועצה העליונה של אוקראינה
קטגוריה:אוקראינים שנולדו ב-1954
ניקולאייבקה

**ניקולאייבקה** (ברוסית: **Никола́евка**) היא עיירה  במחוז היהודי האוטונומי שברוסיה, נמצאת בנפת סמידוביצ'סקי. בעיירה ישנה תחנת רכבת.

## אוכלוסייה
אוכלוסיית ניקולאייבקה לפי שנים:

## קישורים חיצוניים

קטגוריה:המחוז היהודי האוטונומי: יישובים
קטגוריה:יישובים שהוקמו ב-1898
Black Hole

**Black Hole** הוא סינגל שהוקלט על ידי הזמרת-יוצרת האנגלייה גריף. השיר יצא לאור ב-18 בינואר 2021, על ידי חברת התקליטים וורנר רקורדס, כסינגל הראשון מתוך המיקסטייפ שלה *[[One Foot in Front of the Other]]*.

גריף ביצעה את השיר בטקס פרסי המוזיקה הבריטית לשנת 2021, בו זכתה בפרס "בחירת המבקרים".

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
Together in Electric Dreams

"**Together in Electric Dreams**" (בעברית: "**יחד בחלומות אלקטרוניים**") הוא שיר של המוזיקאי הבריטי פיליפ אוקי והמפיק האיטלקי ג'ורג'ו מורודר. הוא נכתב על ידי אוקי ומורודר והוקלט לאלבום Philip Oakey & Giorgio Moroder שיצא בשנת 1985, והוקלט לפסקול של הסרט חלומות אלקטרוניים . הוא יצא כסינגל בבריטניה בספטמבר 1984, והפך ללהיט. הוא הגיע למקום השלישי במצעד הסינגלים בבריטניה, ונשאר במצעדים במשך שלושה עשר שבועות. הסינגל גם הגיע למקום השלישי באירלנד ולמקום החמישי באוסטרליה.

הסרט חלומות אלקטרוניים היה הסרט העלילתי הראשון של הבמאי סטיב בארון. עבודתו הקודמת של בארון כללה בימוי של מספר קליפים חדשניים בתחילת שנות השמונים. ההצלחה הגדולה ביותר שלו עד אז הייתה כבמאי הקליפ של השיר "Don't You Want Me" של The Human League בשנת 1981, שעזר לסינגל להיות במקום הראשון בבריטניה ובארצות הברית.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירים מסרטי קולנוע
קטגוריה:שירים על חלומות
קטגוריה:שירי סינת'-פופ
קטגוריה:סינגלים בהוצאת וירג'ין רקורדס
פול קמבון

**פול פייר קמבון** (20 בינואר 1843 – 29 במאי 1924) היה דיפלומט צרפתי משפיע בסוף המאה ה-19 ותחילת המאה ה-20. הוא כיהן כשגריר צרפת בלונדון במשך 22 שנה. במסגרת תפקידו זה חתם מטעם צרפת על הסכם סייקס–פיקו.

## ביוגרפיה
פול קמבון הוא אחיו הבכור של ז'יל קמבון. קמבון למד משפטים, והפך למזכירו של ז'ול פרי במחוז סיין. לאחר מכן הוא הפך למזכיר הכללי של מחוז האלפים הימיים (1871), מחוז שפך הרון (1871), מחוז אוב (1872), ומחוז דו (1876), ומחוז נור (1877-1882), לאחר שמילא את כול התפקידים הללו עבר קמבון אל העולם הדיפלומטי.

הוא כיהן כשר תושב צרפת בתוניסיה מ־28 בפברואר 1882 עד 28 באוקטובר 1886 ותרם לרפורמה במוסדות השיפוט של הרג'נט של תוניס עם הקמת בית המשפט הצרפתי בתוניס ב-27 במרץ 1883 ובהדרגה ביטל בתי משפט קונסולריים, תהליך שהושלם עם סגירת השיפוט הקונסולרי של ממלכת ארצות השפלה ב־1 בנובמבר 1884. בנוסף, הוא ארגן מחדש את השירותים המינהליים בתוניסיה עם הקמת מנהל העבודות הציבוריות ב-1882 ואת ההדרכה הציבורית של אומנויות יפות ב-1883.

מחלקת הכספים, שהוקמה בשנת 1882, הצליחה החל משנת 1884, והחליפה את הוועדה הפיננסית לחובות תוניסאים שהוקמה בשנת 1868 ומטרתה הייתה לשלוט בניהול ההוצאות התוניסאיות ולהבטיח את ההחזר לנושים. מוסכמות לה מארסה, שנחתמו ב־8 ביוני 1883, קובעו במיוחד את ההנפקה להחזר החוב של ההלוואה התוניסאית שהובטחה על ידי צרפת.

פול קמבון בראשית דרכו, יחד עם פייר פונצ'ין, ייסד את הברית הצרפתית ב-21 ביולי 1883.

עוד בתחום הכלכלי, פול קמבון הקים את לשכת המסחר התוניסאית בשנת 1885. הוא גם הגה את החוק התוניסאי שנכנס לתוקף ב -1 ביולי 1885 שקבע את עקרון רישום המקרקעין, והבהיר את מצב אחזקות הקרקעות באותה תקופה. החוקק תעדף את ההתעצמות הבאה של התיישבות קרקעות אירופאית בתוניסיה.

לאחר שהותו בתוניסיה הפך פול קמבון לשגריר צרפת במדריד (1886), בקונסטנטינופול (1890) ובלונדון (1898–1920).

שם מילא תפקיד חשוב בהיווצרותה של ההסכמה הלבבית, אז של ההסכם הרוסי-בריטי משנת 1907. בתחילת מלחמת העולם הראשונה הוא דחף את בריטניה לצאת למלחמה נגד גרמניה. הוא עזב את תפקידו בשנת 1920 ונבחר לחבר באקדמיה למדעי המוסר והפוליטיקה. הוא גם חבר במקביל באקדמיה למדעי המוסר והמדיניות במדריד.

## קישורים חיצוניים

* 

## הערות שוליים

קטגוריה:דיפלומטים צרפתים
קטגוריה:שגרירי צרפת בממלכה המאוחדת
קטגוריה:שגרירי צרפת בספרד
קטגוריה:צרפתים שנולדו ב-1843
קטגוריה:צרפתים שנפטרו ב-1924
מייקל ביליראקיס

**מייקל ביליראקיס** (באנגלית: **Michael Bilirakis**; נולד ב-16 ביולי 1930) הוא פוליטיקאי אמריקאי לשעבר, שכיהן כחבר בית הנבחרים של ארצות הברית מטעם מחוז הקונגרס התשיעי של מדינת פלורידה בשנים 1983–2007.

## ביוגרפיה
ביליראקיס נולד בטארפון ספרינגס (Tarpon Springs) שבפלורידה, אך את שנות ילדותו העביר בעיירה קליירטון שבמערב פנסילבניה. באוניברסיטת פיטסבורג השלים לימודי תואר ראשון, שם היה חבר באחוות סיגמא פי. לזמן מה אף למד באוניברסיטת ג'ורג' וושינגטון. את לימודי המשפטים שלו השלים באוניברסיטת פלורידה. במהלך מלחמת קוריאה שירת ביליראקיס בחיל האוויר של ארצות הברית.

ביליראקיס התמודד לראשונה לתפקיד ציבורי בבחירות אמצע הכהונה של 1982, כאשר רץ במחוז הקונגרס התשיעי של פלורידה אשר זה עתה נוצר מכוח מפקד האוכלוסין של ארצות הברית משנת 1980. ביום הבחירות גבר על ג'ורג' שלדון, חבר בית הנבחרים המדינתי, בפער של 4,300 קולות גרידא. הוא נבחר מחדש עם 78% מקולות הבוחרים בשנת 1984 ומאז עשר פעמים נוספות, ומעולם לא ניצב בפני התנגדות רצינית. בשנים 1988, 1994, 1998 ו-2004 התמודד ללא התנגדות בכלל.

בבית הנבחרים היה חבר בוועדת האנרגיה והמסחר וכן סגן יו"ר הוועדה לענייני חיילים משוחררים של בית הנבחרים של ארצות הברית. הוא מילא תפקיד מרכזי בחקיקת "החוק לביטחון בריאות הציבור ומוכנות ותגובה לטרור ביולוגי", ואישור מחדש של "חוק דמי המשתמשים בתרופות מרשם". ביליראקיס היה נותן החסות הראשי של "חוק ההשקעה מחדש בסיעוד" משנת 2002 וחיבר את החוק לשיפור תרומת איברים. ספר יעץ בנושא הפוליטיקה של ארצות הברית מאת כתב-העת "National Journal" מנה אותו בין חברי הקונגרס ה"פרודוקטיביים ביותר" מבחינה חקיקתית.

ביליראקיס פרש לגמלאות לקראת הבחירות ב-2006. בנו, גאס, אז חבר בית הנבחרים של ארצות הברית מטעם מחוז הקונגרס ה-12 של מדינת פלורידה. 

באוגוסט 2009 דווח כי ביליראקיס הוא מועמד פוטנציאלי של מושל פלורידה צ'ארלי כריסט למילוי מקומו של מל מרטינז בסנאט של ארצות הברית, אך לבסוף מינה כריסט את ג'ורג' למיו.

## קישורים חיצוניים

* 

## הערות שוליים

קטגוריה:אמריקאים ילידי פלורידה
קטגוריה:אמריקאים ממוצא יווני
קטגוריה:בוגרי בית הספר למשפטים באוניברסיטת פלורידה
קטגוריה:בוגרי אוניברסיטת פיטסבורג
קטגוריה:קצינים וחוגרים בחיל האוויר של ארצות הברית
קטגוריה:חברי בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1930
עונת 1960/1961 בליגת העל ההולנדית

**עונת 1960/1961** הייתה העונה החמישית של ליגת העל ההולנדית, שהיא הליגה ההולנדית הבכירה. בסיום עונה זאת זכתה פיינורד באליפות הליגה. אלינקוויק, אלקמאר 54 וט.ס.ו. טילבורך ירדו לליגת המשנה.
## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו אלקמאר 54, GVAV וט.ס.ו. טילבורך שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 נשרו לליגת המשנה ההולנדית אליהן הצטרפה אלינקוויק שהפסידה בפלייאוף הירידה. לראשונה הונהגה בעונה זאת שיטת הפלייאוף הכפול כאשר מנצחת הפלייאוף העליון בליגת המשנה התמודדה כנגד הקבוצה שסיימה במקום ה-16 לצמד משחקים בשיטת בית וחוץ.

## טבלת הליגה

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-1960
קטגוריה:תחרויות כדורגל ב-1961